Mödling
Mödling  je grad na sjeveroistoku Austrije od 20.679 stanovnika.

Mödling  je administrativni centar Okruga Mödling.

Geografske karakteristike

Mödling leži u Donjoj Austriji u Bečkoj kotlini, duž potoka Mödlingbach (pritoka Schwechata), udaljen 14 km 
južno od Beča i danas je zapravo samo njegovo predgrađe.

Historija

Mödling je prvi put dokumentiran 907. razvio se oko zamka (danas u ruševinama). Negdje od 1177. postao je sjedište Grofova od Mödlinga, jedne grane Babenbergovaca. 
Osmanlije su ga u dva navrata razorili 1529. i 1683.

Sve do 19. vijeka Mödling je bio poznat kao vinarski kraj, a od kraja Bečkog kongresa do 
Revolucije 1848. kao ladanjsko mjesto za boravak tokom ljeta u kom su boravili brojni bečki kompozitori od Beethovena, Schuberta do Grillparzera.
U Mödlingu je Ludwig van Beethoven komponirao, Missu Solemnis između 1818. - 
1819.

Počevši od kraja 18. vijeka - Mödling sve više postaje industrijsko predgrađa Beča, tako da je status grada dobio 1875.

Od 1938. do 1954. bio je samo jedan od kvartova Velikog Beča.

Znamenitosti, kultura i obrazovanje

Najveće historijske znamenitosti grada su gotička parohijska crkva sv. Otmara, podignuta još u 12. vijeku, i  
temeljno restaurirana 1454. - 1523., Bolnička crkva (Spitalskirche) podignuta između 1443. - 1453. i 
Dvorac Liechtenstein restauriran između 1820. - 1822.

Privreda

Mödling je i danas industrijski grad u kom se proizvode cipele i metalni proizvodi, ali sve više postaje stambena zona Beča i mjesto za izgradnju velikih trgovina, tu se nalazi jedan od najvećih evropskih 
trgovačkih centara - Shopping City Süd.

Pobratimski gradovi

Izvori

Vanjske veze 

 Službene stranice Mödlinga 

Gradovi i naselja Donje Austrije
Gradovi u Austriji